شەفەق نیوز/ پێشبینکار
کەشناسی عەلی زەیادی، ئمڕوو دووشەممە، ئاشکرای مەوقەی دەرچگن عراق لە وەرز سویەر تاوسان
لە سەرەتای هەفتەی ئایندە کرد، و مەزەنە کرد شەپۆل سەرد وەرجەوەختیگ لەی ساڵە باێد.
زەیادی ئەرا ئاژانس
شەفەق نیوز وت: لە هەفتەی ئایندە گشت شارەیل عراق چنە ناو کەشوهەوای نیمچە پاییزی،
ک مەزەنەی داوەزین گەرمیەگە لە گشت ناوچەیلە کرد، و هەمیش داوەزین پلەییگ لە گەرمیەگە
وەگەرد چالاکی ئاشکرایک لە هەواگە لە رووژ پەنجشەممە و جمعەی ئایندەو.
وتیش؛ داوەزین
گەرمیەگە ئەوەسا ئاشکرا و وەرچەو بوود لە هەفتەی ئایندە، و شایەت پلەی گەرمی لە ناوچەیل
ناوڕاس بکەفێدە پای سیەکان، و لە ناوچەیل باکوور و خوەرئاوا لە ٣٥ کەمتر بوود، و لە
شارەیل باشوور لە چلەکان کەمتر بوود.
زەیادی وتیش؛ پلەی
گەرمی لە شەوەکیان وەی ئەرا یەکەم جارە لە چەن مانگیگ گوزەیشتە کەفێدە خوار بیسەیلە،
و هەس وە داوەزین وەرجەوەختیگ لەی ساڵە کریەێد.
